OzLabs/hebrew-wiki-articles huggingface dataset:
מוסא יודעים

מוסא יודעים (נולד ב-28 בפברואר 1940) הוא פרופסור למדעי המוח, מפתח התרופה "אזילקט". זוכה פרס אמת ופרס ישראל בתחום חקר מדעי החיים לשנת תשפ"ב (2022) ופרס רמב"ם לשנת 2023.

== ביוגרפיה ==
יודעים נולד ב-1940 בטהראן, איראן. הוריו נולדו בטהראן ולהיזאן, ונולדו להם חמישה ילדים. בית הכנסת ברובע היהודי בטהראן היה בבעלות משפחתו. בגיל 12 נשלח לבריטניה לבדו, ולמד שם בפנימייה יהודית בברייטון. בשנת 1959 החל לימודי רפואה באוניברסיטת מקגיל שבקנדה. בשלב מסוים הפסיק את לימודי הרפואה, והחל לימודי דוקטורט בתחום הביוכימיה והפסיכיאטריה באותה אוניברסיטה. עם סיום לימודיו בקנדה ב-1966, היה עמית מחקר בכיר באוניברסיטת לונדון במשך חמש שנים, עבד כחוקר באוניברסיטת קיימברידג' וארבע שנים נוספות באוניברסיטת אוקספורד. בשנת 1977 עלה לישראל.

== קריירה בישראל ==
בשנת 1977 מונה לראש המחלקה לפרמקולוגיה בפקולטה לרפואה ע"ש רפפורט של הטכניון.

=== מחקר ופיתוח תרופות ===
בשנת 1978 חברת "טבע" החלה לעסוק בפיתוח תרופות, ומחלקתו של יודעים נבחרה כמעבדה הראשונה של החברה לשם מחקר ופיתוח של תרופות. באותה תקופה יודעים ופרופסור ג'ון פינברג עבדו על תרכובות כימיות אותן הביא יודעים מבריטניה לטיפול במחלת פרקינסון. בשנת 1981 הוצעה התרופה לטבע, אך היא דחתה אותה. לאחר פיתוחים ומחקרים נוספים, הוצעה התרופה בשנית כ-5 שנים לאחר מכן, המדענית הראשית של טבע אישרה את המשך פיתוח התרופה וטבע רכשה את הזכויות עליה. בשנת 2006, לאחר שנים של פיתוחים על ידי טבע, החלה החברה בהפצת התרופה "אזילקט" שמבוססת על מחקריו של יודעים.

מחקריו של יודעים התפרסמו בכ-500 מאמרים מדעיים.<ref name=":1"></ref>

מחלוקת בין יודעים לבין רשות המסים בישראל הנוגעת לסיווג הכנסותיו כהוניות או כפירותיות מחלקו במכירת תרופת אזילקט בשנים 2006–2007, נידונה בבית המשפט, שהחליט לדחות את בקשתו.

=== הקמת חברת אביטל ===
יודעים השקיע 5 מיליון דולר והקים את חברת אביטל לפיתוח תרופות. התרופה המובילה שנמצאת בפיתוח היא M30 לטיפול במחלת אלצהיימר ומחלות נוספות.

== פרסים ==
* 2010 – חבר כבוד באקדמיה הגרמנית למדעים "לאופולדינה"<ref name=":1" />
* 2010 – פרס על מפעל חיים מה"קולג' לנוירו-פסיכו-פארמקולוגיה"<ref name=":1" />
* 2010 – פרס אמת במדעי החיים<ref name=":1" />
* 2022 – חתן פרס ישראל בתחום חקר מדעי החיים לשנת תשפ"ב (2022)

==לקריאה נוספת==
* 

==קישורים חיצוניים==

* 
* 

== הערות שוליים ==

קטגוריה:זוכי פרס א.מ.ת.
קטגוריה:זוכי פרס ישראל למדעי החיים
קטגוריה:זוכי פרס ישראל לשנת 2022
קטגוריה:מפתחי תרופות ישראלים
קטגוריה:מדעני מוח ישראלים
קטגוריה:ישראלים ילידי איראן
קטגוריה:בעלי תואר דוקטור מאוניברסיטת מקגיל
קטגוריה:סגל אוניברסיטת קיימברידג'
קטגוריה:סגל אוניברסיטת אוקספורד
קטגוריה:עולים בשנות ה-1970
קטגוריה:סגל הטכניון: רפואה
קטגוריה:ישראלים שנולדו ב-1940
If I Were a Boy

If I Were a Boy (בעברית: אם הייתי בן) הוא שיר של הזמרת האמריקאית ביונסה מאלבומה השלישי I Am... Sasha Fierce. השיר יצא כסינגל הראשון מן האלבום ב-12 באוקטובר 2008.
== הפקה ==
השיר נכתב על ידי BC ג'ין וטובי גד, והופק על ידי טובי גד וביונסה. השיר נכתב תחילה רק על ידי ג'ין בהשראת פרידה קשה ממערכת יחסים רומנטית, אך נדחה על ידי חברת התקליטים. לאחר מכן יצרה ביונסה את גרסתה. ג'ין כעסה כאשר שמעה שהשיר נבחר לסינגל באלבום, אך השתיים הגיעו להסכמה. השיר נבחר כסינגל המוביל באלבום לצד השיר "". שני שירים אלו נבחרו לסינגלים כדי להראות את הניגוד בין אישיותה הרגועה והעדינה של ביונסה, לבין אישיותה האגרסיבי על הבמה, Sasha Fierce. לשיר יצא גרסה בספרדית תחת השם "Si Yo Fuera un Chico" שיצאה באופן דיגיטלי במקסיקו וספרד.

"If I Were a Boy" הוא שיר מסוג פופ ובלדה, השואבת השפעות מפולק רוק, שבאות לידי ביטוי בצלילי גיטרות אקוסטיות, תופים וכלי מיתר. מילות השיר מתארות אי הבנות בין המין בנשי למין הגברי ואיך זאת באה לידי ביטוי במערכת יחסים. השיר קיבל שבחים רבים מאוד ממבקרי המוזיקה, שהחמיאו על הביצועים הקוליים המיוסרים והרגשיים של ביונסה, ואף טענו כי השיר הוא העבודה הטובה ביותר של ביונסה עד אותו יום. הסינגל היה להצלחה מסחרית גדולה מאוד ומוקם בטופ 10 במצעדים רבים בעולם. הסינגל הגיע למקום הראשון בלמעלה משמונה מדינות באירופה, כולל בריטניה, שם זהו הסינגל הנמכר ביותר של ביונסה עד היום. השיר הגיע לשיא שהגיע למקום ה-3 במצעד בילבורד הוט 100 של ארצות הברית. הסינגל הגיע למעמד מולטי פלטינום באוסטרליה, קנדה וארצות הברית, שם מכר למעלה מ-3 מיליון עותקים.

לשיר יצא וידאו קליפ שנוהל על ידי ג'ייק נאוה. נושא הקליפ היה היפוך התפקידים בין גבר ואישה במערכת יחסים כאשר בסופו של הקליפ התפקידים חוזרים למצב הרגיל. הקליפ שימש קליפ גם לגרסה הספרדית של השיר. את השיר ביצעה ביונסה בהופעות ובאירועים רבים, ביניהם, טקס פרסי גראמי ה-52 והמופע של אופרה וינפרי. זאת ועוד, השיר בוצע על ידי הזמרת ריבה מק'אנטייר ואף זאת הוסיפה אותו לאלבומה "All the Women I Am" והוציאה אותו לאור כסינגל.

== מיקומי שיא ==

==קישורים חיצוניים==

== הערות שוליים ==

קטגוריה:שירי 2008
קטגוריה:סינגלים מ-2008
קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי טובי גד
קטגוריה:שירים שהופקו על ידי ביונסה
קטגוריה:שירים שהופקו על ידי דן האף
קטגוריה:שירים שהופקו על ידי טובי גד
קטגוריה:וידאו קליפים שבוימו על ידי ג'ייק נאוה
קטגוריה:וידאו קליפים בשחור-לבן
קטגוריה:שירים עם נושאים פמיניסטיים
קטגוריה:בלדות משנות ה-2000
קטגוריה:בלדות פופ
קטגוריה:בלדות R&B עכשוויות
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירי פלטינה מחומשת ומעלה באוסטרליה
קטגוריה:סינגלים בהוצאת ביג משין רקורדס
קטגוריה:סינגלים בהוצאת קולומביה רקורדס
שומר הדף

עמוד מ[[דפוס ונציה של התלמוד הירושלמי (פרק א' של מסכת חלה) בו נשמטה שורה בתחילת עמוד נ"ח, ושומר הדף "בן לוי" נשאר]]
שומר הדף בכתב לטיני
שומר הדף (או מילות אחיזה) היא טכניקה לשמירת סדר הדפים בתוך קונטרס או סדר הקונטרסים בתוך הספר, (לאפשרות השנייה קוראים גם שומר הקונטרס), הטכניקה מיועדת בעיקר לזמן התקנת הספר וכריכתו אך גם להמשך. השמירה נעשית על ידי הכפלת מילות ראשית העמוד בתחתית העמוד שלפניו או בדרכים דומות. השיטה נהוגה מהמאה העשירית.

==סוגי השמירה==
מספור העמודים בספר ממלא, בין היתר, תפקיד דומה לטכניקה זו. אף על פי כן, המדפיסים לא נמנעו מלהשתמש בספריהם בשני האמצעים.

== היסטוריה ==
השימוש העברי הקדום ביותר הידוע לנו הוא בכתב יד מפוסטאט בשנת 1006. קיימים כתבי יד נוספים, אך התיארוך שלהם לא ברור או שהם חסרים מאוד. לפי העדויות שבידינו, שימוש בטכניקה זו בטקסטים לטיניים גם הוא החל באותה תקופה.

קרה גם שכורך הספר טעה בסידור הדפים ושם דף שאינו קשור רק משום מילת הקישור המתאימה.

==ראו גם==
* קודיקולוגיה
* מצחף

==לקריאה נוספת==
* 
* 

==הערות שוליים==

קטגוריה:מונחים בהדפסה
קטגוריה:כריכת ספרים
יאנוש מוניאק

יאנוש מוניאק בקרקוב, 2000
יאנוש מוניאק (בפולנית: Janusz Muniak, 3 ביוני 1941 – 31 בינואר 2016) היה סקסופוניסט, חלילן ומלחין ג'אז פולני.

==ביוגרפיה==
מוניאק נולד בקרקוב. הוא החל להופיע בלובלין בשנת 1960 והיה מחלוצי הג'אז החופשי באירופה שלאחר מלחמת העולם השנייה. בשני העשורים שלאחר מכן שיתף פעולה עם שורת נגני ג'אז פולניים, בהם טומש סטאנקו ואנדז'יי טז'סקובסקי , ואף עם אמני ג'אז אמריקאים ובינלאומיים, בהם האנק מובלי, פרדי האברד, נייג'ל קנדי, הנק ג'ונס , דון צ'רי ואחרים. החל משנת 1976 הופיע מוניאק בלהקה משלו, עמה הקליט מספר אלבומים. הוא הופיע בפסטיבל הג'אז של ורשה, הג'אז ג'אמבורי . כמו כן היה אמן אורח במספר אלבומים של סטאנקו, טז'סקובסקי ואמני ג'אז פולניים אחרים. מ-1992 הוא הפעיל בקרקוב מועדון ג'אז ולעיתים הופיע בו.

נפטר ב-31 בינואר 2016.<ref></ref>

==אלבומים==
<div style="direction: ltr;">
* 1978 Question Mark - Janusz Muniak Quintet
* 1983 Placebo - Janusz Muniak
* 1986 Janusz Muniak Quartet - Janusz Muniak Quartet
* 1994 Songs You Know These? - Janusz Muniak
* 1995 Not So Fast - Janusz Muniak
* 1997 One And Four - Janusz Muniak
* 1998 Meeting - Janusz Muniak
* 2000 Just Friends - Janusz Muniak
* 2002 Annie - Janusz Muniak Quartet
</div>

==קישורים חיצוניים==

* [http://www.polishinstitute.org.il/he/polish-culture/music/35-polish-jazz.html על סצנת הג'אז הפולנית המתחדשת ועל חלקו של מוניאק בסצנה], באתר המכון הפולני בישראל.

==הערות שוליים==

קטגוריה:נגני ג'אז: סקסופוניסטים
קטגוריה:סקסופוניסטים
קטגוריה:פולנים שנולדו ב-1941
קטגוריה:פולנים שנפטרו ב-2016
שווידניצה

שווידניצה (בפולנית: Świdnica; בגרמנית: Schweidnitz; בצ'כית: Svídnice) היא עיר בפרובינציית שלזיה תחתית שבדרום-מערב פולין. נכון לשנת 2006 בעיר יש כ-60,000 תושבים.

==היסטוריה==
בשנת 1250 הפכה שווידניצה לעיירה, אך פרט לאזכור מ-1267, אף מסמך מכונן לא שרד כדי לאשר זאת. בתחילה העיירה הייתה שייכת לדוכסות ברסלאו ונשלטה על ידי הנריק הרביעי. ב-1290 לשווידניצה היו חומות ושישה שערים, והמלאכה והמסחר בעיירה שגשגו, מה שהפך אותה לבירתה של דוכסות שווידניצה. בסוף המאה ה-14 נשלטה העיירה על ידי ממלכת בוהמיה, והחלה תקופה ארוכה של צמיחה.

בשנת 1526 העיירה ושלזיה כולה נשלטו על ידי ממלכת הבסבורג, ובמהלך מלחמת שלושים השנים הדוכסות הושחתה. בתחילת מלחמת שבע השנים העיירה סופחה לממלכת פרוסיה. בסוף שנת 1762 נכבשה העיר פעם נוספת על ידי אוסטריה, אך לאחר תום המלחמה נשארה בממלכת פרוסיה.

בשנת 1871 במהלך איחוד גרמניה, הפכה העיר לחלק מהאימפריה הגרמנית. לאחר תבוסתה של גרמניה הנאצית במלחמת העולם השנייה בשנת 1945, עקב שינויים שנקבעו בוועידת פוטסדאם, הפכה העיר לחלק מפולין, התושבים הגרמנים שלא ברחו לאחר המלחמה גורשו והוחלפו בפולנים, שרבים מהם גורשו מאזורי פולין שסופחו לברית המועצות.

==גאוגרפיה==
קתדרלת סנט סטניסלב וסנט ואצלב
שווידניצה ממוקמת במחוז שווידניצה, בחלקה הדרומי של שלזיה תחתית. היא שוכנת על קצה רכס ההרים סודטים בגובה של בין 225 ל-265.9 מטרים. נכון ל-1 בינואר 2012 שטח העיר 21.76 קמ"ר (2.93% משטח המחוז). אחוז משטח העיר מיוער, ו-41% כולל קרקע חקלאית.

==ערים תאומות==
* 
* 
* 
* 
* 
* 
* 
* 
* 

==בתרבות==
בסדרה הישראלית סברי מרנן, נאמר פעמים רבות שמוצאה של משפחת רוזן הוא משווידניצה; בסדרה לא ברור אם מדובר בעיר שווידניצה, או במדינה מזרח-אירופאית דמיונית בשם זה.

==ראו גם==
* כנסיות השלום

==קישורים חיצוניים==

* 
* 
* 
* 

==הערות שוליים==

קטגוריה:שלזיה תחתית: ערים
קטגוריה:יישובים שהוקמו במאה ה-13
מיישקו הראשון

התרחבות השטחים בשליטת פולין תחת שלטון מיישקו הראשון
מיישקו הראשון () היה שליט פולין משנת 960 ועד מותו בשנת 992.

==ביוגרפיה==
מיישקו היה בן לשושלת פיאסט, אשר בניה שלטו באזורים שונים של פולין המודרנית. מיישקו היה השליט הנוצרי הראשון של פולין ונחשב למייסד דה פקטו של המדינה הפולנית. בנו בוליסלאב האמיץ הוכתר כמלך הראשון של פולין.

אביו וסבו של מיישקו הראשון שלטו על שבטים פאגאנים בפולין באמצעות בריתות או באמצעות הפעלת כח צבאי, והוא המשיך לנהוג באותה הדרך. הוא פעל להרחבת שטחי ממלכתו והכפיף למרותו את שטחי קויאוויה, גדנסק פומרניה ומזוביה. במשך זמן רב ניסה לכבוש את שטחי מערב פומרניה עד שניצח והרחיב את השטחים בשליטתו לאזור נהר האודר התחתי. בשנותיו האחרונות נלחם בבוהמיה ולאחר ניצחונו צירף לממלכתו את שטחי שלזיה ופולין קטן.

מיישקו לא התבסס רק על כיבושי שטחים בכח אלא ביצע גם מהלכים דיפלומטים ופוליטיים לביצור שלטונו. כך למשל נשא מיישקו לאישה בשנת 965 את הנסיכה דוברבה מבוהמיה, בת שושלת פרמסליד ( Přemyslid) הצ'כית וכרת בריתות עם בוהמיה שוודיה והאימפריה הרומית הקדושה. בשנת 966 הוטבל לנצרות, מהלך שחיזק את קשריו עם התרבות המרכז אירופית.

כיבושיו של מיישקו הראשון הוו יסודות משמעותיים לביסוסה ועתידה של פולין עד ימינו.

==לקריאה נוספת==
* Historical dictionary of Poland. Greenwood Publishing Group. 1996. .
* Buko, Andrzej (2008). The archaeology of early medieval Poland. Boston: Brill. p. 184. .
* Hensel, Witold (1960). The Beginnings of the Polish State. Polonia Publishing House. .

==קישורים חיצוניים==

* 

קטגוריה:שליטי פולין
קטגוריה:פולין: היסטוריה
קטגוריה:פגנים שהתנצרו
קטגוריה:פוזנן: אישים
קטגוריה:אישים שהונצחו בשטרות כסף פולנים
קטגוריה:נפטרים ב-992
בן ציון שטרנפלד

הרב בן ציון שטרנפלד (נפטר ה'תרע"ז) היה רב ליטאי מגדולי פוסקי ההלכה בדורו. רבן של שש עיירות וערים במרחב הליטאי, מהן: איישישוק, חסלביץ' ובילסק.

==ביוגרפיה==
נולד לרב אריה לייב שטרנפלד, בילדותו התגורר בוולקוביסק ובה קיים קשרים עם מהרי"ל דיסקין. כיהן במשך שישים שנים כרב ברוסלאביצי, במרטש שבמחוז אליטא, בקלווריא ובשרשוב שבפלך גרודנה, ובה למד אצלו יצחק יעקב רבינוביץ, לימים רבה של פוניבז'. התמנה כרבה של איישישוק אחרי הרב אברהם שמואל מחבר שו"ת "עמודי אש" שנפטר בשנת תרכ"ט. לאחר פטירת הרב אריה לייב ילין, רבה של בילסק, התמנה תחתיו לרבנות העיר. הוא היה מגדולי רבני ליטא בזמנו, והסכמותיו מעטרות ספרים רבים, הבולטים בהם הם הספר הלמדני-ליטאי הקלאסי "המאיר לעולם" של רבי מאיר מיכל רבינוביץ; והמפורסם יותר, ספר ההלכה הנודע "משנה ברורה" של רבי ישראל מאיר הכהן מראדין. בעקבות פנייתו אל ה"חפץ חיים", פעל האחרון להקדים את החלקים העוסקים ב"בין אדם לחברו" ב"תפילה זכה" הנאמרת לפני תפילת "כל נדרי" בליל יום הכיפורים, לתחילת התפילה, בשל חשיבות עניינים אלו והאפשרות שאנשים לא יאמרו את התפילה כולה והמודעות לחשיבות המצוות שבין אדם לחברו תיפגע.

הרב שטרנפלד נפטר בשנת תרע"ז במהלך מלחמת העולם הראשונה.

==משפחתו==
לרב שטרנפלד היו בן, ר' חיים דוד שהדפיס את החלק השלישי בסדרת ספריו של אביו "שערי ציון". ובת יחידה, אלטע, שנישאה לרב משה אהרן בן דעת (בנדס) שהיה עוזרו ולאחר פטירתו ממשיכו ברבנות בילסק, הוא נספה עם בני קהילתו בשואה.

==קישורים חיצוניים==
* 'שטרנפלד, ר' בנציון ב"ר אריה־לייב („ר' בנציון מבילסק”)', בתוך: דב ליפץ ונתן גורן (עורכים), יהדות ליטא, כרך ג, ספר א (תשכ"ז), עמ' 97 טור 2 - 98 טור 1 (, תמונות 1295–1296).
* מ' אלפרט, מעשי רבנים: הרב בנציון בן הרב ר' אריה לייב שטרנפלד, בתוך: ספר בילסק, עמ' 165–166 (, תמונה 169 ואילך)
;ספריו
* 
* 

==הערות שוליים==

קטגוריה:רבנים בלארוסים
קטגוריה:רבנים ליטאים
קטגוריה:איישישוק: רבנים
קטגוריה:חיסלוויצ'י: רבנים
קטגוריה:מחברי ספרי שו"ת
קטגוריה:אבות בתי דין
אנה פאולה ולדאו

אנה פאולה משאדו ולדאו בסה (בפורטוגזית: Ana Paula Machado Valadão Bessa; נולדה ב-16 במאי 1976) היא זמרת-יוצרת ברזילאית, סולנית להקת הפופ רוק הנוצרי דיאנטה דו טרונו.

==ביוגרפיה==

ולדאו היא בתו של הכומר מרסיו ולדאו, מכנסיית הענק הבפטיסטית לגואיניה בבלו הוריזונטה שבברזיל. בצעירותה השתתפה במספר הרכבים מוזיקליים. היא החלה ללמוד משפטים באוניברסיטה המקומית בעירה, אך עזבה ב-1996 ועברה ללמוד במכון "כרייסט למען האומות" בדאלאס, טקסס שבארצות הברית. עם שובה התגייסה ליוזמת אביה, להקים להקה שתאסוף כסף לצדקה למען ילדי הודו, והוציאה אלבום בכורה עם הלהקה שהוקמה, "דיאנטה דו טרונו", ב-1998. לאור הצלחת האלבום, היא המשיכה להוציא אלבומים רבים נוספים עם הלהקה, חלקם בהופעות חיות שזכו לקהל רב. ולדאו ולהקתה זכו בכ-32 פרסים שונים לאורך שנות פעילותם.

נישאה בשנת 2000 לכומר גוסטב בסה, ונולדו להם שני בנים.

==דיסקוגרפיה==
===אלבומי סולו===
* 2009: As Fontes do Amor
* 2010: Ana Paula Valadão Live In Finland

===עם דיאנטה דו טרונו===
* Diante do Trono :1998
* Exaltado :2000
* Águas Purificadoras :2000
* Aclame ao Senhor :2000
* Shalom Jerusálem :2000
* Preciso de Ti :2000
* Brasil Diante do Trono :2000
* Nos Braços do Pai :2002
* Quero Me Apaixonar :2003
* Esperança :2000
* Ainda Existe Uma Cruz :2005
* Por Amor de Ti, Oh Brasil :2006
* In the Father's Arms :2006
* En los Brazos del Padre :2006
* Tempo de Festa :2007
* Príncipe da Paz :2007
* Com Intensidade :2008
* A Canção do Amor :2008
* Tua Visão :2009
* Aleluia :2010
* Sol da Justiça :2011
* Glória a Deus :2012
* Creio :2012
* Global Project: Português :2012
* Renovo :2013
* Tu Reinas :2014
* Tetelestai :2015
* Deus Reina :2015
* 2016: Pra Sempre Teu
* 2016: Imersão
* 2017: Muralhas
* 2017: Imersão 2
* 2017: Deserto de Revelação
* 2018: Eu e a Minha Casa
* 2019: Imersão 3
* 2019: Outra Vez

===עם קריאנסס דיאנטה דו טרונו===
* Crianças Diante do Trono :2002
* Amigo de Deus :2003
* Quem é Jesus? :2004
* Vamos Compartilhar :2005
* Arca de Noé :2006
* Samuel, O Menino Que Ouviu Deus :2007
* Para Adorar ao Senhor :2008
* Amigos do Perdão :2010
* Davi :2012
* 2015: Renovo Kids
*2016: DT Babies

==קישורים חיצוניים==

* 

קטגוריה:זמרות ברזילאיות
קטגוריה:זמרות פופ ברזילאיות
קטגוריה:זמרות-יוצרות ברזילאיות
קטגוריה:ילידות 1976
קטגוריה:ברזילאים שנולדו ב-1976
אורתו-כירורגיה

אורתו-כירורגיה הוא ניתוח המבוצע על ידי מנתח פה ולסת שעבר הכשרה מתאימה, לתיקון עיוות במבנה שלד הפנים, שהוא בעל השפעה תפקודית או אסתטית. העיוות עלול להיווצר כתוצאה מפגם גנטי, פגם מולד או הפרעה נרכשת כגון חבלה, זיהום או גידול באחת מעצמות הפנים.

במהלך ניתוח זה, החלק המעוות מופרד, מתוקן ומקובע מחדש בעמדה מתוכננת מראש, המבוססת על ערכים גאומטריים המותאמים למבנה הפנים של המנותח. הניתוח עשוי לכלול, בהתאם להיקף העיוות:

# חיתוך והעתקה של עצמות הלסתות (אז הוא מוגדר כניתוח אורתוגנטי)
# קיצור, ישור הצרה או הרחבה וכן העתקה של הסנטר
# עיצוב של מתאר קו הלסת וזוויות הלסת על ידי שיוף, חיתוך או עיבוי באמצעות שתל עצם או משתלים מלאכותיים
# תיקון, עיצוב ושחזור המרכיבים הגרמים והסחוסיים הפנימים והחיצוניים של האף
# עיצוב עצמות הלחי
# שחזור ארובות העיניים
# מתיחת עצם להעתקה, הארכה או הרחבה הדרגתית ומבוקרת של מרכיבים שונים במבנה שלד הפנים והגולגולת
# התאמה של משתלים ביולוגיים או מלאכותיים לשיפור מתאר הפנים ותיקון חסרים גרמים מורכבים
# טיפול במפרקי הלסת, לרבות ארתרוסקופיה, עיצוב ושיוף של המרכיבים הגרמיים, תיקון או קיבוע של הדיסק המפרקי או החלפה חלקית או מלאה של מפרק הלסת במפרק טבעי או מלאכותי.

== למי מיועד הניתוח ==
העיוותים מחולקים להפרעות תפקודיות קשות ולהפרעות אסתטיות, כפי שמוגדר בחוזר מנכ״ל משרד הבריאות מ-2009.

ברוב המקרים, מדובר בהפרעה גנטית, מולדת או התפתחותית במבנה הלסתות, המתבטאת בא-סימטריה (גדילת יתר או תת-גדילה של צד ימין או שמאל של הפנים) או בהפרעת סגר סקלטלית (גדילת יתר או תת-גדילה של אחת הלסתות ביחס ללסת הנגדית הגורמת לאי התאמה בסגר השיניים). הבעיה מתגלית בדרך כלל בגיל ההתבגרות המוקדם ובמיעוט המקרים כבר בגיל צעיר יותר.

ההפרעה הקשה מתבטאת בעיוות קשת השיניים, בהפרעות בתפקוד מפרק הלסת ושרירי הלעיסה, ובקושי ללעוס ביעילות ולהגות עיצורים מסוימים. מעבר להפרעה התפקודית נוצר עיוות בלתי-אסתטי במבנה הפנים שעלול לגרום אצל המתבגר או המבוגר הצעיר גם לקושי פסיכו-סוציאלי ובמיעוט המקרים מתפתח לפוביה חברתית.

הפרעה תפקודית נוספת שעלולה להתפתח בחולים המתאפיינים בתת-התפתחות של שליש הפנים התחתון הכולל את הלסת התחתונה והסנטר, היא דום נשימה בשינה. במקרים החמורים של מחלה זו, אורתו-כירורגיה לקידום הלסת התחתונה או שתי הלסתות היא טיפול הבחירה בחולים שאינם מסתגלים לשימוש באמצעי תמיכה.

במיעוט המקרים מוגדרות ההפרעות הקשות כחלק מסינדרומים גנטיים או מולדים המערבים את הגולגולת, כגון חיך ושפה שסועים, Apert,Crouzon, hemifacial microsomia,Pierre Robin.

===ניתוח אורתוגנטי===
ניתוח אורתוגנטי הוא ניתוח המשמש לתיקון ליקוי בסגר השיניים (אוקלוזיה). הניתוח מבוצע במקרים שבהם הגורם לליקוי איננו תוצאה של הפרעה דנטלית (של השיניים) או דנטו-אלוואולרית (של עצם החניכיים) אלא של חוסר התאמה גרמית בין הלסת העליונה והלסת התחתונה. מקור השם הוא בשילוב שתי מילים בשפה היוונית: Ορθοσ (ליישר - orthos) ו- γναθοσ (לסת - gnathos).

==הערות שוליים==

קטגוריה:פעולות כירורגיות
קטגוריה:כירורגיית פה ולסת
אליפות צרפת בטניס 1928

אליפות צרפת 1928 הייתה תחרות טניס שנערכה על מגרשי חימר באצטדיון החדש רולאן גארוס בפריז. התחרות החלה ב-24 במאי והגיעה לידי גמר ב-4 ביוני. הייתה זו התחרות ה-33 מאז היווסדה.

אנרי קושה ואיילין בנט זכו בתחרות זוגות מעורבים ובנוסף כל אחד זכה בתחרות נוספת.

==התחרות==
===תחרות הגברים===
[[אנרי קושה, מנצח תחרות הגברים]]
בתחרות זו השתתפו 70 טניסאים שחולקו ל-8 בתים. לקראת התחרות המשתתפים החזקים דורגו כדלקמן:

# רנה לקוסט (), מנצח תחרויות 1925 ו-1927, הפסיד בגמר
# פרנק האנטר (), הודח בסיבוב הרביעי
# אדואר בורוטרה (), הודח בסיבוב השלישי
# מוחמד סלים (), הודח בסיבוב הרביעי
# קולין גרגורי (), הודח בסיבוב השלישי
# הנדריק טימר (), הודח בסיבוב השני
# רונלדו בויד (), הודח ברבע גמר
# ג'ק קרופורד (), הודח ברבע גמר
# נייג'ל שרפ (), הודח בסיבוב השלישי
# נורמן ברוקס (), הודח בסיבוב השני
# ג'רלד פטרסון (), הודח בסיבוב הרביעי
# גיז'רמו רובסון (), הודח בסיבוב הרביעי
# ז'אק בריניון (), הודח ברבע גמר
# הארי הופמן (), הודח בסיבוב השני
# אנרי קושה (), מנצח תחרות 1926, ניצח בתחרות
# פרנץ מטייקה (), הודח בסיבוב הרביעי 

בגמר התחרות נפגשו רנה לקוסט () ואנרי קושה (). אנרי קושה ניצח ב-4 מערכות ובכך זכה באליפות בפעם השנייה. באותה שנה הוא ניצח גם באליפות ארצות הברית הפתוחה.

===תחרות הנשים===
הלן וילס, מנצחת תחרות הנשים
בתחרות הנשים השתתפו 43 טניסאיות שחולקו ל-4 בתים. כמו בתחרות הגברים, הטניסאיות החזקות זכו לדירוג:

# הלן וילס (), מנצחת התחרות
# סוזן דב (), הודחה בסיבוב השני
# קיאה באומן (), מנצחת תחרות 1927, הודחה בחצי גמר
# דפני אקהורסט (), הודחה ברבע גמר
# אליזבת מקרדי (), הודחה בסיבוב השני
# לילי דה אלברס (), הודחה בסיבוב הראשון
# מרגריט ברוקדי (), הודחה בסיבוב השלישי
# איילין בנט (), הפסידה בגמר

במשחק הגמר הלן וילס () ניצחה את איילין בנט () בשתי מערכות.

===תחרות זוגות גברים===
בתחרות השתתפו מספר זוגות. מנצחי מנצחי תחרות 1927 אנרי קושה וז'אק בריניון () השתתפו גם השנה אך עם פרטנרים חדשים. במשחק הגמר נפגשו ז'אק בריניון וז'אן בורוטרה () עם הזוג הצרפתי הנוסף אנרי קושה ורנה דה בוזלה וניצחו ב-5 מערכות. באותה שנה הם ניצחו גם באליפות ארצות הברית הפתוחה וז'אק בריניון ניצח באליפות וימבלדון.

===תחרות זוגות נשים===
בתחרות השתתפו 16 זוגות. מנצחות תחרות מנצחי תחרות 1927 איירין פיקוק ובובי הייני ( דרום אפריקה) לא השתתפו בתחרות. במשחק הגמר פיבי ווטסון ואיילין בנט () שיחקו נגד סוזן דב וסילבי לפורי () וניצחו אותן בשתי מערכות. באותה שנה הם ניצחו גם באליפות וימבלדון.

===תחרות זוגות מעורבים===
בתחרות השתתפו 32 זוגות. מנצחי תחרות 1927 מרגריט ברוקדי וז'אן בורוטרה () הודחו ברבע גמר. במשחק הגמר איילין בנט () ואנרי קושה () נפגשו עם הלן וילס ופרנק הנטר () וניצחו אותם בשלוש מערכות. לשניהם זה היה הניצחון השני באליפות.

==קישורים חיצוניים==

* [https://web.archive.org/web/20160303180915/http://ww2.fft.fr/rolandgarros/pdfpalmares/femmes1928_en.pdf תחרות נשים]
* [https://web.archive.org/web/20131203014438/http://ww2.fft.fr/rolandgarros/pdfpalmares/hommes1928_en.pdf תחרות גברים]
* [http://www.rolandgarros.com/ האתר הרשמי של אליפות צרפת הפתוחה]
* [http://www.tennisforum.com/showthread.php?t=25064&page=2 נתונים נוספים על האליפות]

צרפת
קטגוריה:אליפות צרפת הפתוחה
קטגוריה:1928 בצרפת
ישראל ברוך

ישראל ברוך
ישראל ברוך (נולד ב-13 באוגוסט 1960) הוא מאמן כדורסל ישראלי המאמן כיום במחלקות הנוער של הפועל עומר הפועל באר שבע. עלה עם קבוצתו לליגות בכירות יותר, שלוש פעמים ברציפות. כיום מאמן את קבוצת מכבי דימונה מליגה א'.

==ביוגרפיה==
בשנת 1995 שימש כעוזר מאמן של פיני גרשון בנבחרת צה"ל בכדורסל, ובמקביל שימש כעוזר מאמן של אלי קנטי במכבי רמת גן. בעונת שימש כעוזר מאמן של קנטי בגבעת שמואל. בעונת אימן במכבי אשדוד.

בין השנים 1998–2001 אימן את הפועל בארי, ובמקביל את קבוצות הנוער של ביתר באר שבע. בין הישגיו בהפועל בארי – העפלה לליגה הארצית, ובאותן שנים העפיל עם קבוצת הנוער של ביתר באר שבע לליגה הלאומית. בעונת אימן את קבוצת הבוגרים של ביתר באר שבע.

בעונת היה שותף להקמתה של מחדש הפועל באר שבע, ואימן אותה עד שנת 2007, כשפשטה רגל פעם נוספת. בעונת שוב היה שותף להקמתה של הקבוצה מחדש, יחד עם כפיר ארזי (א.א. ארזי), ואימן אותה. מאז הוקמה עלתה הקבוצה שלוש ליגות ברציפות, עונה אחר עונה, באימונו של ברוך.

משנת 1995 משמש כמאמן נבחרות ישראל הצעירות.

בשנת 1998 יזם והתחיל את פרויקט הכדורסל בבית הספר מקיף ג' בבאר שבע, ומשמש כמנהל הפרויקט. בין הישגיו עם נבחרת הנוער של המקיף - העפלה לרבע הגמר ולליגת העל לתיכונים.

בעונת 2020/2021 אימן ברוך את קבוצת הנוער המחוזית של הפועל עומר, תחת חסות של הפועל באר שבע, איתה עלה בסופו של דבר לליגת הנוער ארצית, אך ויתר על המשכת אימונה עקב עומס נסיעות.

נכון לעונת 2021/2022 מאמן ברוך את קבוצת הנוער מחוזית של הפועל באר שבע.

==הערות שוליים==

קטגוריה:מאמני כדורסל ישראלים
קטגוריה:מאמני הפועל באר שבע בכדורסל
קטגוריה:ישראלים שנולדו ב-1960
טוביה ציפין

טוביה ציפין (נולד ב-29 במאי 1967, י"ט באייר תשכ"ז) הוא מחזאי ישראלי, מורה לביולוגיה ומחנך בתיכון מקיף ג' בבאר שבע. 

==ביוגרפיה==
ציפין נולד בלבוב, אוקראינה בשם אנטולי ציפין. ציפין הוא בן יחיד במשפחה. בשנת 1974 עלתה משפחתו ארצה והתמקמה בבאר שבע. לאחר סיום התיכון התגייס לצה"ל ושובץ לשרת בחיל האוויר ביחידת למד"מ ובממר"ם. בהמשך למד תואר ראשון בביולוגיה, ותואר שני באוניברסיטת בן-גוריון.

ציפין הוא מורה לביולוגיה ומחנך בתיכון מקיף ג' באר שבע ועוסק בתחום ההוראה משנת 1991.

===כמחזאי===
מחזותיו של ציפין "מי מכיר את עמוס חפר" ו"הסלבריטאים" עלו בתיאטרון בית ליסין ובקאמרי, בהתאמה. בשנת 2007, ביום הולדתו ה-40, נרשם ציפין לבית הספר לכתיבה דרמטית של יובל המון בתל אביב. בשנת 2008 השתתף בפסטיבל "פותחים במה" בתיאטרון בית לסין וזכה במקום שני ובתואר "חביב הקהל" עם המחזה "מי מכיר את עמוס חפר". שנה לאחר מכן (2009) המחזה הוצג בהפקה מלאה במסגרת הרפרטואר של תיאטרון בית ליסין עם השחקנים דני גבע, מרב גרי ועוד.

ב-2014 עלה מחזהו השני הנקרא "הסלבריטאים". המחזה עלה במסגרת תיאטרון הקאמרי עם השחקנים שלמה וישינסקי, דנה וישינסקי, יוסי קאנץ ואלחי לויט. בנוסף לכך הועלו עוד מספר הצגות שכתב, במסגרת מספר תיאטראות חובבים בבאר שבע ומחוץ לה.

הוא הומו גלוי ומתגורר עם בן זוגו, שרון, בבאר שבע.

==קישורים חיצוניים==
* [https://web.archive.org/web/20140913152513/http://www.kvish40.co.il/2012/09/2279/ הילה סגיב ויעל שטיין, מורה לחיים, באתר כביש ארבעים, גיליון 133, חינוך]
* 
* יניב הלפרין, [http://gogay.co.il/item.php?id=7296 אל תדברי על עמוס], באתר GoGay, 11 בספטמבר 2009

==הערות שוליים==

קטגוריה:מורים לביולוגיה
קטגוריה:מחזאים ישראלים
קטגוריה:להט"בים ישראלים
קטגוריה:אנשי חינוך ישראלים
קטגוריה:בוגרי אוניברסיטת בן-גוריון בנגב
קטגוריה:ישראלים ילידי אוקראינה
קטגוריה:ישראלים שנולדו ב-1967
קטגוריה:באר שבע: אישים
עצלן תלת-אצבע

הסוג עַצְלָן-תְּלַת-אֶצְבָּעִי (שם מדעי: Bradypus) הוא הסוג היחיד במשפחה עצלני תלת-אצבע והוא כולל ארבעה מינים:
* מין: עצלן חום-גרון (Bradypus variegatus)
* מין: עצלן חיוור-גרון (Bradypus tridactylus)
* מין: עצלן רעמתי (Bradypus torquatus)
* מין: עצלן גמדי (Bradypus pygmaeus)
כל מיני העצלן תלת האצבע חיים בדרום ומרכז אמריקה, וניזונים בעיקר מפירות ועלים. העצלן תלת האצבע נמצא במשפחה שונה מעצלני דו אצבע.

==קישורים חיצוניים== 

==הערות שוליים==

*
קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:משפחות מונוטופיות
אן פאקר

אן פאקר (; נולדה בשנת 1959) היא סופרת אמריקאית, מחברת רומנים וסיפורים קצרים. יצירתה הידועה ביותר היא הרומן הראשון שלה, הקפיצה מהמזח (פורסם באנגלית בשנת 2002; יצא בעברית בהוצאת עם עובד בשנת 2007, בתרגום מיכל אלפון). היא זכתה בפרס ג'יימס מיצ'נר ובמלגת הקרן הלאומית לאמנויות של ארצות הברית.

==ביוגרפיה==
פאקר נולדה בסטנפורד, קליפורניה, לזוג המרצים באוניברסיטת סטנפורד הרברט וננסי פאקר. אמה לימדה ספרות אנגלית וכתיבה יוצרת. אביה (שהיה יהודי) לימד משפטים, והתרכז במתח בין הליך נאות לבין מלחמה בפשיעה. בשנת 1969, בהיות פאקר בת 10, לקה בשבץ מוחי ששיתק את צידו הימני; שלוש שנים לאחר מכן, התאבד.

דודה של פאקר, ג'ורג' האדלסטון ג'וניור, וסבה, ג'ורג' האדלסטון סיניור, היו חברים בבית הנבחרים של ארצות הברית מטעם מדינת אלבמה. אחיה, ג'ורג' פאקר, הוא סופר, עיתונאי, ומחזאי.

פאקר מתגוררת בצפון קליפורניה, והיא אם לשני ילדים.

==קריירה==
פאקר למדה ספרות אנגלית באוניברסיטת ייל, והחלה לכתוב סיפורת בשנה האחרונה של לימודי התואר הראשון. היא עקרה לניו יורק לאחר סיום התואר, והחלה לעבוד בהוצאת באלנטיין בכתיבת כיתובי גב (blurbs) על ספרים בכריכה רכה. היא השתתפה בסדנת הכתיבה של אוניברסיטת איווה בין 1986 ל-1988, ומכרה סיפור קצר ראשון לניו יורקר שבועות ספורים לפני שהשלימה את התואר השני בכתיבה יוצרת.

בשנת 1988 עקרה למדיסון, וויסקונסין כעמיתה במכון וויסקונסין לכתיבה יוצרת. במשך שנתיים פרסמה סיפורים בכתבי עת ספרותיים, לרבות הסיפור "תינוקות", שנכלל באסופת הסיפורים זוכי פרס או הנרי לשנת 1992. סיפור שפרסמה בניו יורקר, ושמו "מנדוסינו", הפך לכותרת ספרה הראשון, "מנדוסינו וסיפורים אחרים", בהוצאת Chronicle Books בשנת 1994.

פאקר עבדה על הרומן הראשון שלה, הקפיצה מהמזח (במקור: The Dive From Clausen's Pier), כעשר שנים. הספר יצא בהוצאת אלפרד קנופף, והתקבל בביקורות חיוביות וזכה בפרס הספרותי על שם קייט שופן. לאחר ההצלחה, הוציאה שני ספרים נוספים בהוצאת קנופף: רומן בשם Songs Without Words (2007), וקובץ סיפורים קצרים בשם Swim Back to Me (2011). בשנת 2015 פרסמה פאקר רומן בשם The Children's Crusade ("מסע הצלב של הילדים") בהוצאת צ'ארלס סקריבנר. בביקורת בניו יורק טיימס על הרומן, כתבה ג'נט מסלין שהוא "חסר צורה, חסר כיוון, ותועה".

בנוסף לסיפורת, חיברה פאקר גם מסות עבור הוושינגטון פוסט, ווג, כתב העת Real Simple, וכתב העת O של אופרה וינפרי.

הקפיצה מהמזח עובד לסרט טלוויזיה, שלא התקבל יפה, בין היתר בשל הפיכת הדמויות לצעירות בהרבה מגילן ברומן.

==קישורים חיצוניים==

* 

* 

==הערות שוליים==

קטגוריה:סופרות יהודיות אמריקאיות
קטגוריה:אמריקאיות שנולדו ב-1959
דרך הפסלים בחצרים

דרך הפסלים בחצרים היא מסלול טיול ומיצב אמנותי, הממוקם באזור צפון הנגב, מערבית לבאר שבע. הגישה למקום היא רגלית, על אופניים או ברכב. דרך הפסלים מונה 39 פסלים, המוצבים בצידי הדרך ובגבעות הסמוכות ליישוב חצרים. העמדת הפסלים באתר החלה בשנת 2000.

==על היער==
יוזמי "דרך הפסלים", האמנית והאוצרת מרגה פישטיין ובעלה ישראל, הזמינו את מיטב אמני ישראל להציב בצידי הדרך ובגבעות שמסביב, יצירות המביעות אמירה אמנותית המתייחסת לסביבה ולמרחב. תהליך האוצרות נמשך מהקמת דרך הפסלים בשנת 2000 ומאז לא נפסק. עם זאת, מעת-לעת נגנבים פסלי מתכת מהאתר, ונעשה מהלך לחדשם או להציב אחרים במקומם. דרך הפסלים סובבת את קיבוץ חצרים מדרום ועוברת בסמוך לשדות חוחובה. הדרך זמינה לכל רכב. בשני מקומות לאורך הדרך הציבה קק"ל חניונים לבילוי בחיק הטבע.

== הפסלים ==

==גלריה==
<gallery caption="" widths="150px" heights="150px" perrow="4">
קובץ:Tmunotdavid.jpg|תמונות / דוד גבריאלי
קובץ:Psanteravrampeleg.jpg|פסנתר / אברהם פלגי
קובץ:PikiWiki Israel 52750 the sculpture promenade.jpg|זורק הדיסקוס תופס ראש / אודי דיין
קובץ:PikiWiki Israel 52758 the sculpture promenade.jpg|אישה בלבן / חיים טדגי
קובץ:זריחה בדרך הפסלים בחצרים.JPG|גליוראקטור / יגאל תומרקין
קובץ:PikiWiki Israel 52754 the sculpture promenade.jpg|שמש / יונינה למדן
קובץ:PikiWiki Israel 52747 the sculpture promenade.jpg|שותקת עם האדמה / נירה סביר
קובץ:PikiWiki Israel 52756 the sculpture promenade.jpg|סבבה / ורדה גבעולי ואילן גלבר
</gallery>

==אתרים במקום==
באר עלי אבו יחיה
===באר עלי אבו יחיה===
אחת משתי הבארות שהיו ברשותה של חמולת אבו יחיה - חמולה גדולה של בדווים שהתגוררה באזור עד מלחמת העצמאות. כמו רבות מבארות הנגב שנחפרו בימי המנדט הבריטי, גם באר זו נחפרה בשנות ה-20' של המאה העשרים. עומקה עולה על כ-30 מטרים ומימיה נשאבו במנוע אל בריכת אגירה סמוכה. ראשוני קיבוץ חצרים רכשו בשנים הראשונות לעלייתם על הקרקע מים מהבארות של חמולת אבו יחיה. מסביב לבאר היה בוסתן גדול. אחדים מעצי הבוסתן שרדו עד היום, וקק"ל ממשיכה לטפח אותם ואף הוסיפה נטיעות משלה.

===גבעת הרדאר===
בגבעת הרדאר שכנה בימי הכוננות שקדמו למלחמת ששת הימים (מאי-יוני 1967) יחידה צבאית קטנה. היחידה, שחייליה התגוררו באוהלים, תפעלה תחנת רדאר לאיתור ולזיהוי מטוסי אויב. במהלך מלחמת ששת הימים נמצאו באל עריש פקודות מצריות שהורו להפציץ את הגבעה. שרידי עמודים ובסיסי בטון הם כל אשר נותר מעברו זה של המקום.

===מאגורת חצרים===
במרכז המאגורה ניצב עמוד שתמך בתקרתה. דרך המסדרון פינו את הסחף שהצטבר במשך הזמן במאגורה. בהיעדר עדות לתעלות איסוף בסביבת מאגורת חצרים, חלוקות הדעות אם החלל אכן שימש כמאגורה.

==קישורים חיצוניים==

* יעקב שקולניק, טלילה ליבשיץ, [http://www.kkl.org.il/forestsearch/hazerim_statues_road.aspx יער חצרים - דרך הפסלים], מתוך אתר קק"ל
* 
* [http://www.inature.info/wiki/דרך_הפסלים_-_יער_חצרים דרך הפסלים - יער חצרים], מתוך אתר טבע ונופים בישראל.
* 
* יעקב שקולניק, [http://www.eyarok.org.il/trip.aspx?id=242 דרך הפסלים ביער חצרים], מתוך אתר [http://www.eyarok.org.il/ e ירוק]
* משה הרפז, [https://mharpaz.wordpress.com/2017/06/01/פסלים-בעוטף-חצרים/ פסלים בעוטף חצרים]

קטגוריה:באר שבע: תרבות
קטגוריה:פיסול ישראלי
קטגוריה:חצרים (קיבוץ)
קטגוריה:ישראל: גני פסלים
קטגוריה:מסלולי טיול בישראל
עצלן חום-גרון

עצלן חום-גרון (שם מדעי: Bradypus variegatus) הוא מין של עצלן תלת-אצבע, הנפוץ ביותר מסוגו, שמצוי ביערות של דרום ומרכז אמריקה.

המדינות עליהן מתפרש תחום תפוצתו הן אקוודור, בוליביה, ברזיל, הונדורס, ונצואלה, ניקרגואה, פנמה, פרגוואי, קוסטה ריקה וקולומביה. בתי הגידול העיקריים בהם מצוי העצלן חום-הגרון הם יערות ממוזגים ויערות גשם, אך הם לעיתים נצפים גם בשפלות או בביצות.

== תיאור ומבנה גוף ==
העצלן דומה בגודלו למינים האחרים בסוג עצלן תלת-אצבע: אורכם של הזכרים והנקבות הוא כ-42 עד 80 ס"מ. הזנב קצר יחסית, ואורכו כ-2.5 עד 9 ס"מ. משקלם של עצלנים חומי-גרון בוגרים נע בין 2.25 ל-6.3 ק"ג, בלי הבדלים כמעט בין הזכר לנקבה. כל רגל מסתיימת בשלושה טפרים ארוכים, שאורכם כ-7 עד 8 ס"מ ברגליים הקדמיות, וכ-5 עד 5.5 ס"מ ברגליים האחוריות.

ראשו של העצלן עגול, האף פחוס, והאוזניים לא בולטות. צבע הפרווה חום-אפרפר, אך נעשה כהה יותר בגרון, בצדי הפנים ובמצח. הפנים בהירות, אך יש פס חום כהה שמתמשך עד לעיניים. בדומה לשאר מיני העצלנים, לעצלן חום-הגרון אין שיניים חותכות או ניבים, והשיניים הטוחנות פשוטות ודמויות יתד. לעצלנים אין כיס מרה, תוספתן או מעי עיוור. הפרווה גסה ונוקשה מאוד, ומכסה שכבה רכה יותר.

== התנהגות ==
העצלנים ישנים 15-18 שעות ביום, ועשויים להתעורר למשך כשעתיים עד שלוש שעות בכל פעם, בלילה או ביום. למרות שהם יכולים ללכת על הקרקע ואף לשחות, העצלנים מבלים את רוב חייהם על הענפים הגבוהים של העצים, ויורדים פעם בכ-8 ימים לקרקע על מנת לעשות עליה את צורכיהם. העצלנים יחידאים מחוץ לתקופת גידול הצאצאים, וזכרים נצפו נלחמים אחד בשני בעזרת הטפרים החדים שלהם.

העצלנים מצויים בשכבה העליונה של היער ("החופה"), וניזונים מעלים צעירים של מיני עצים שונים. הם אינם מרחיקים בחיפושיהם אחר מזון: תחום המחייה מתפרש על פני 5 עד 90 דונמים. עצלן בעל תחום מחיה טיפוסי, של כ-50 דונמים, עשוי לבקר בכ-40 עצים ביום, וייתכן כי יתרכז בעצים ממין מסוים; הוא עשוי אף להיות כ-20% מזמן האכילה שלו על אותו עץ. למרות שרוב העצלנים אינם בררניים, ישנם פרטים מסוימים שניזונים ממגוון מצומצם יחסית של עלים. מין של עש, Cryptoses choloepi, מקיים עם העצלן יחסי גומלין מסוג +/0 (העש מרוויח מהם אך העצלן לא מפיק מהם תועלת) - העש חי על פרוות העצלן, ומטיל את ביציו בצואתו.

מכיוון שהעצלן מוסווה היטב וזז לאט, טורפים מעטים מסוגלים לראותו. בין טורפיו המרכזיים נמנים עיטי הרפיה, יגוארים ולילית ממושקפת.

== רבייה ==
נקבת העצלן משמיעה לקראת עונת הרבייה קריאה חזקה דמוית צווחה אנושית, שמטרתה - למשוך זכרים. ההזדווגות מתרחשת בדרך כלל בין ינואר למרץ בצפון אזור התפוצה, אך זמנה עשוי להשתנות בדרומו. ההיריון נמשך כ-7 חודשים, והצאצא היחיד מכוסה בפרווה ובעל טפרים. הגור נצמד אל בטנה של אמו במשך יותר מ-5 חודשים, למרות שהוא נגמל כבר בגיל 4-5 שבועות.

בלוטת החלב של האם אינה יכולה לאצור כמויות גדולות של חלב כמו אצל יונקים אחרים, ולכן גור העצלן משאיר את פיו צמוד לשד האם כל הזמן, ויונק את החלב מיד לאחר יצורו. העצלן מתחיל לאכול מזונות קשים בגיל ארבעה ימים, ומלקק שאריות מזון מפיה של אמו. תהליך זה מאפשר לגורים ללמוד אילו סוגי עלים ניתנים לאכילה, ומחקרים מראים שהעדפת המזון של עצלנים צעירים דומה לזו של אמם.

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1825
קטגוריה:טקסונים שתוארו בידי היינריך רודולף שינץ
קטגוריה:עצלני תלת-אצבע
קטגוריה:קוסטה ריקה: יונקים
קטגוריה:ברזיל: יונקים
קטגוריה:יונקים ביער האמזונאס
קטגוריה:פרו: יונקים
Pretty Girls

Pretty Girls (בעברית: בנות יפות) הוא סינגל משותף של זמרת הפופ האמריקאית בריטני ספירס והראפרית האוסטרלית איגי אזליה. זהו הסינגל הראשון של ספירס מאז אלבומה האחרון "Britney Jean". הסינגל יצא ב-4 במאי 2015.

== רקע ושחרור ==
בחודש אפריל צולמו ספירס והזמרת איגי אזליה ביחד לצילומי הווידאו של הסינגל.

ב-25 באפריל, חשפה ספירס כי תוציא לאור את הסינגל ב-4 במאי.

==הופעות חיות==
ב-22 באפריל 2015, לאחר הרבה ספקולציות, בילבורד והפקות קלארק דיק אישרו שספירס ואזליה יופיעו לראשונה עם הסינגל בטלוויזיה בטקס פרסי בילבורד המוזיקה 2015, בלאס וגאס ב-17 במאי, והוסיפו "זאת תהיה אחת ההופעות הכי גדולות של מוזיקת הפופ של השנה עד כה." מאוחר יותר ציינה ספירס ששיר זה יתווסף לרשימת הלהיטים שלה במופע שלה בלאס וגאס.

== מיקומי שיא ==
הצלחת הסינגל הייתה סבירה. הוא התמקם בין 30 המובילים באוסטרליה, מצעד הוט 100 וצרפת, בקנדה ובריטניה התמקם השיר במקום 16. אזליה ציינה בדף הטוויטר שלה שהשיר יכול היה להפוך ללהיט גדול ולא הצליח כמצופה בשל קידומה המועט של ספירס, מה שהוביל בהמשך לתגובתה של ספירס ולריבוי השמועות אודות הידרדרות היחסים בין השתיים.

== נתוני מכירות ==
{| class="wikitable sortable"
!מקום
!תארים
!מכירות
|-
!פולין (ZPAV)<ref></ref>
|זהב
|10,000
|-
!ארצות הברית (RIAA)<ref></ref>
|זהב
|500,000
|}

==קישורים חיצוניים==

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירי בריטני ספירס
קטגוריה:שירי איגי אזליה
קטגוריה:שירים באנגלית
קטגוריה:שירים שנכתבו על ידי איגי אזליה
קטגוריה:שירים על יופי
קטגוריה:שירים עם נושאים פמיניסטיים
קטגוריה:שירי זהב בארצות הברית
קטגוריה:סינגלים בהוצאת RCA רקורדס
טופי (חיה)

טוֹפִּי (שם מדעי: Damaliscus lunatus korrigum) הוא תת-מין של דאמאליסק הסהר, אנטילופה גדולה מתת-משפחת בובאלים במשפחת הפריים, החיה בסוואנות במזרח אפריקה בעדרים גדולים. לעיתים הוא מוגדר כמין עצמאי (Damaliscus korrigum).
== מאפיינים ==
הטופי מזכיר מעט את המין בובאל איילי, החי באותם אזורים, אך כהה יותר וקרניו ישרות יותר. ראשו מוארך, על צווארו דבשת קטנה וגופו חום-אדמדם למעט רגליו וראשו השחורים. משקל הטופי הממוצע מגיע ל-68-160 ק"ג ולאורך 150-210 ס"מ, כשגובהו 100-130 ס"מ בממוצע. הזכרים גדולים מעט מהנקבות.

אויביהם של הטופים הם האריה, הנמר, הברדלס ובעיקר הצבועים, המחפשים בשולי העדרים פרטים חלשים. להגנתם הם רצים במהירות של עד 80 קמ"ש, אף על פי שבדרך כלל ירוצו ריצה קלה והם גם יודעים לקפוץ טוב. למעשה הטופי הוא אחד האנטילופות המהירות באפריקה.

== גלריה ==
<gallery>
Serengeti Topi3.jpg
Topi (Damaliscus lunatus topi) young female.jpg
Topi in Akagera National Park 1.jpg
Topi masai mara v2.jpg
</gallery>

==קישורים חיצוניים==

== הערות שוליים ==

קטגוריה:טקסונים שתוארו בידי פאול מטשי
קטגוריה:בובאלים
קטגוריה:קניה: יונקים
קטגוריה:רואנדה: יונקים
קטגוריה:בעלי חיים שתוארו ב-1892
משה שצקס

רבי משה שַצקֶס (לפעמים שאצקס ; באנגלית: Moshe Shatzkes; ה'תרמ"ב, 1881, וילנה - י"ח בטבת ה'תשי"ט, 29 בדצמבר 1958, ניו יורק) היה רב וראש ישיבה ליטאי-פולני, רבה האחרון של לומז'ה ובסוף ימיו ראש ישיבה בישיבת רבנו יצחק אלחנן בניו יורק.

==ביוגרפיה==

נולד בעיר וילנה, מרכז תרבות יהודי בצפון-מערב רוסיה, לחיה ראשע ולרב אברהם אהרן שצקס, "העילוי מזטיל", גאון מפורסם וידידו של רבי חיים עוזר גרודזנסקי. כשהיה בן 3 התייתם מאביו, ואמו נישאה לרבי יצחק בלזר, רבה של פטרבורג. בילדותו למד מפי אביו החורג, בבחרותו למד בישיבת סלובודקה ובישיבת טלז, בטלז היה לתלמידם הקרוב של רבי שמעון שקאפ ורבי אליעזר גורדון, ונסמך לרבנות על ידי הרב גורדון, רבי רפאל שפירא ורבי אליעזר רבינוביץ ממינסק. בגיל 27 התמנה כרבה של העיירה ליפנישוק בה שימש ברבנות שש שנים. מאוחר יותר התמנה כרבה של העיר איוויה, שבה כיהן 15 שנים. הוא נעשה מקורבם של רבי ישראל מאיר הכהן מראדין ושל רבי חיים עוזר גרודזנסקי, ועסק עמם בענייני ציבור. הוא התפרסם בחיוכו הנצחי והרב גרודזנסקי היה קורא לו בהלצה "ישמח משה".

בשנת ה'תרצ"א התמנה כרבה של העיר לומז'ה וכיהן בתפקיד זה עד פרוץ מלחמת העולם השנייה. תחילה נשאר בלומז'ה ולא הצטרף לגל הבורחים לליטא. ב-1940 חזר לווילנה והתמנה כראש ישיבת גרודנה לאחר פטירת ראש הישיבה המפורסם שלה, רבי שמעון שקאפ. הוא כיהן כסגן נשיא הוועד למען הפליטים בווילנה, ועם כניסת הקומוניסטים לעיר הצליח להימלט מאירופה והגיע ליפן שם המשיך בפעילותו הציבורית ודאג לרווחת הפליטים היהודים ששהו ביפן, הוא פעל מול השלטונות היפנים כשהוא נעזר בידידו היפני סצוזו קוצוג'י (שלימים התגייר ועלה לגור בישראל). ב-1941 היגר לארצות הברית, והתמנה כראש ישיבה בישיבת רבנו יצחק אלחנן. בישיבה זו העביר שיעורי גמרא והלכה במשך שמונה עשרה שנים עד פטירתו בי"ח בטבת ה'תשי"ט, 29 בדצמבר 1958. ארונו הועלה לקבורה בישראל, והוא נקבר בהר המנוחות בירושלים בהלוויה רבת-משתתפים.

במהלך שנות כהונתו בישיבה יוניברסיטי הסמיך לרבנות 425 רבנים, רבים מהם כיהנו במשרות רבניות בקהילות שונות ברחבי ארצות הברית. הוא כיהן גם כנשיא כבוד בהסתדרות הרבנים דאמריקה לצד רבי חיים הלר ורבי יוסף דוב הלוי סולובייצ'יק.

על שמו נקרא כולל אברכים בכפר חסידים.

==משפחתו==
לשצקס היו שלושה אחים: חיים (נפטר בצעירותו); הרב אהרן שצקס, שעלה לארץ ישראל בצעירותו, התיישב בירושלים ונפטר בה ב-1953; ורחל ארסט.
בנוסף, היו לו שני אחים-למחצה: שלמה בלזר, עורך העיתון הירושלמי "שערי ציון"; ובריינה, אשת רבי חזקיהו יוסף מישקובסקי.

בנו הרב אברהם אהרן שצקס נישא ליהודית בתו של רבי חיים יצחק קארב, כיהן אחרי אביו כראש ישיבה בישיבת רבנו יצחק אלחנן. בתו חנה נישאה לרב צבי לוינברג.

==לקריאה נוספת==
* דוד זריצקי, משרידי דור דעה, נדפס בשנית בתוך ספרו: זכרונם לברכה: גאוני הדורות ואישי סגולה, עמ' 121–123

==קישורים חיצוניים==
* [http://yu.edu/riets/about/mission-history/historic-roshei/moshe-shatzkes Harav Hagaon R. Moshe Shatzkes ZT”L, 1882-1958], באתר ישיבה יוניברסיטי
* 

מחיבוריו:
* 

==הערות שוליים==

קטגוריה:בוגרי ישיבת טלז
קטגוריה:בוגרי ישיבת כנסת ישראל (סלבודקה)
קטגוריה:לומז'ה: רבנים
קטגוריה:רבנים פולנים
קטגוריה:ראשי ישיבה בישיבה יוניברסיטי
קטגוריה:יהודים הקבורים בהר המנוחות
קטגוריה:משפחת בלזר
קטגוריה:ראשי ישיבה ליטאים בארצות הברית
קטגוריה:אמריקאים שנולדו ב-1881
קטגוריה:אמריקאים שנפטרו ב-1958
ליבן (רובע)

הגשר הלבן המחבר את לובין עם רובע הולסוביץ'
ממוזער
לִיבֵּן (צ'כית: Libeň; גרמנית: Lieben) הוא רובע בעיר פראג שבצ'כיה.

==היסטוריה==
[[בוהומיל הראבאל מצויר על "קיר הראבאל" בפראג, יחד עם חתוליו האהובים]]
ליבן אוזכרה לראשונה ב-1363, אך אין לקיומה בשנה זו הוכחות ארכאולוגיות. בשנת 1901 צורפה שכונת ליבן לפראג.

==אתרים==
ממוזער
ברובע קיימים בית חולים, הכנסייה הקתולית סנט אדלברטקרק (Sint-Adalbertkerk) ו-2 בתי כנסת: בית הכנסת החדש ובית הכנסת הישן.

==קישורים חיצוניים==

* 

קטגוריה:פראג
אליפות צרפת בטניס 1929

אליפות צרפת 1929 הייתה תחרות טניס שנערכה על מגרשי חימר באצטדיון החדש רולאן גארוס בפריז. התחרות התחילה ב-26 במאי והסתיימה ב-3 ביוני. זו הייתה התחרות ה-34 מאז ייסודה.

רנה לקוסט זכה בתחרות הגברים וזוגות גברים.

==התחרות==
===תחרות הגברים===
[[רנה לקוסט, מנצח תחרות הגברים]]
בתחרות זו השתתפו 83 טניסאים שחולקו ל-8 בתים. לקראת התחרות המשתתפים החזקים דורגו כדלקמן:

# אנרי קושה (), מנצח תחרויות 1926 ו-1928, הודח בחצי גמר
# רנה לקוסט (), מנצח תחרויות 1925 ו-1927, ניצח בתחרות
# ביל טילדן (), הודח בחצי גמר
# זא'ן בורוטרה (), הפסיד במשחק גמר
# פרנק הנטר (), הודח ברבע גמר
# אומברטו דה מורפורגו (), הודח ברבע גמר
# באני אוסטין (), הודח בסיבוב השלישי
# קולין גרגורי (), הודח בסיבוב הרביעי
# ז'אק בריניון (), הודח ברבע גמר
# בלה פון קרלינג (), הודח ברבע גמר
# לואיס ריימונד ( דרום אפריקה), הודח בסיבוב הראשון
# ג'ורג'ו דה סטפני (), הודח בסיבוב הראשון
# קריסטיאן בוסי (), הודח בסיבוב הרביעי
# רנה דה בוזלה (), הודח בסיבוב השני
# דניאל פרן (), הודח בסיבוב השלישי
# האנס מולדנהאואר (), הודח בסיבוב הרביעי

אנרי קושה, מנצח תחרות 1928 הודח בחצי הגמר. בגמר התחרות נפגשו רנה לקוסט () וזא'ן בורוטרה (). רנה לקוסט ניצח ב-5 מערכות ובכך זכה באליפות בפעם השלישית.

===תחרות הנשים===
הלן וילס, מנצחת תחרות הנשים
בתחרות הנשים השתתפו 58 טניסאיות שחולקו ל-4 בתים. כמו בתחרות הגברים, הטניסאיות החזקות זכו לדירוג:

# הלן וילס (), מנצחת תחרות 1928, מנצחת התחרות
# בובי הייני ( דרום אפריקה), הודחה ברבע הגמר
# פיבי ווטסון (), הודחה ברבע גמר
# איילין בנט (), הודחה בחצי גמר
# קיאה באומן (), מנצחת תחרות 1927, הודחה בסיבוב הראשון
# סימון מאתיה (), הפסידה בגמר
# סילי אאוסם (), הודחה בחצי גמר
# אירמגרד רוסט (), הודחה בסיבוב השלישי

במשחק הגמר הלן וילס () ניצחה את סימון מאטיה () בשתי מערכות. בכך היא זכתה באליפות בפעם השנייה ברציפות. באותה שנה היא זכתה באליפות וימבלדון ובאליפות ארצות הברית הפתוחה.

===תחרות זוגות גברים===
בתחרות השתתפו מספר זוגות. מנצחי תחרות 1928 ז'אק בריניון וז'אן בורוטרה () השתתפו גם השנה אך עם פרטנרים חדשים. במשחק הגמר נפגשו מנצחי תחרות 1925 רנה לקוסט וז'אן בורוטרה () עם הזוג הצרפתי הנוסף אנרי קושה וז'אק בריניון וניצחו ב-5 מערכות.

===תחרות זוגות נשים===
בתחרות השתתפו 26 זוגות. מנצחות תחרות 1928 פיבי ווטסון ואיילין בנט () הודחו בחצי גמר. במשחק הגמר לילי דה אלברס () וקיאה באומן () שיחקו נגד בובי הייני ואלידה ניב ( דרום אפריקה) וניצחו אותן בשתי מערכות.

===תחרות זוגות מעורבים===
בתחרות השתתפו 50 זוגות. במשחק הגמר מנצחי תחרות 1928 איילין בנט () ואנרי קושה () נפגשו עם הלן וילס ופרנק הנטר () וניצחו אותם בשלוש מערכות.

==קישורים חיצוניים==

* [https://web.archive.org/web/20131203011633/http://ww2.fft.fr/rolandgarros/pdfpalmares/femmes1929_en.pdf תחרות נשים]
* [https://web.archive.org/web/20131203011859/http://ww2.fft.fr/rolandgarros/pdfpalmares/hommes1929_en.pdf תחרות גברים]
* [http://www.rolandgarros.com/ האתר הרשמי של אליפות צרפת הפתוחה]
* [http://www.tennisforum.com/showthread.php?t=25064&page=2 נתונים נוספים על האליפות]

צרפת
קטגוריה:אליפות צרפת הפתוחה
קטגוריה:1929 בצרפת
חוטמן חום

חוטמן חום, קואטי חום או חוטמן לבן פנים (שם מדעי: Nasua narica) הוא מין של חוטמן - חיה הקרובה לדביבון ומאותה משפחה כמוהו, החי ביערות גשם במרכז אמריקה וגם מצפון ומדרום לה. הוא דומה לקרובו - חוטמן אדום, אך חלל אפו לבן ולא שחור כמו קרובו. גם צבעו הוא יותר חום, אפור ואף שחור יותר מאשר אדום.
== מאפיינים ==
החוטמן נפוץ ואיננו בסכנת הכחדה, אף שהיערות בהם הוא חי נפגעים.

יש לו 4 תת-מינים: N. n. narica ,N. n. molaris ,N. n. nelsoni ו-N. n. yucatanica. ייתכן שתת-המין N. n. nelsoni הוא מין עצמאי החי באי קוסומל.

אורך: 110 ס"מ בממוצע.

משקל: 4-6 ק"ג. הזכרים גדולים מהנקבות ויכולים להגיע עד 12 ק"ג.

תפוצה: באמריקה המרכזית ודרום אמריקה הצפונית במקסיקו ואריזונה וגם בצפון אמריקה הדרומית בקולומביה, בעיקר ביערות גשם טרופיים וביערות אחרים ומעט גם בהרים נמוכים, חופים וביצות שונים בהם הם מבקרים.

מזון: הקואטי כמו הראקון הוא אומניבור (אוכל-כל) ויאכל גם מזון מהצומח כמו פירות כמו של הפיקוס וזרעים שונים ומחי - חרקים, נבלות, חולייתנים קטנים, ביצים וגוזלים. הם לא מפחדים לצוד גם חיות ארסיות כמו הטרנטולה.

אויבים: עופות דורסים, נחשי חנק וחתולים גדולים. הקואטי עלול לנשוך מה שמאיים עליו או שיברח אל בין העצים.

==קישורים חיצוניים==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:ראקוניים
קטגוריה:מקסיקו: יונקים
קטגוריה:קוסטה ריקה: יונקים
קטגוריה:קולומביה: יונקים
קטגוריה:ניקרגואה: יונקים
קטגוריה:בעלי חיים שתוארו ב-1766
זולוטונושה

זולוטונושה (אוקראינית: Золотоноша) היא עיר במחוז צ'רקאסי אוקראינה.

==היסטוריה==
בראשית המאה ה-17 הייתה זולוטונושה בעיקר מושבם של הקוזאקים. ב-1640 היו ביישוב 273 בתי אב שבהם התגוררו 1,500 תושבים.

ב-1803 התגוררו בזולוטונושה 4,500 תושבים. ב-1897 היו כבר כ-9,000 תושבים, מתוכם 60 אחוזים אוקראינים, 32 אחוזים יהודים ו-7.5 אחוזים רוסים. באותה שנה העבירו בעיר קו של מסילת רכבת.

העיר נכבשה על ידי הגרמנים ב-19 בספטמבר 1941 ושוחררה על ידי הצבא האדום ב-22 בספטמבר 1943.

==הקהילה היהודית==

==אוכלוסייה==
שינוי אוכלוסייה של זולוטונושה לאורך השנים:
{| class="wikitable"
|שנה || מספר אוכלוסייה 
|-
|1910|| 13,800
|-
|1979|| 28,579
|-
|1989|| 30,715
|-
|2001|| 28,793
|-
|2005|| 25,509
|-
|2006|| 28,488
|-
|2007|| 28,611
|-
|2008|| 28,516
|-
|2009|| 28,591
|-
|2010|| 28,463
|-
|2011|| 28,464
|}

==קישורים חיצוניים==

* 
* 
* 
* 

==הערות שוליים==

קטגוריה:מחוז צ'רקאסי: ערים
קטגוריה:קהילות יהודיות באוקראינה
קטגוריה:יישובים שהוקמו במאה ה-17
קטגוריה:יישובים שהוקמו במאה ה-16
דניס אגר

הרַבָּה דוידה (דניס ליס) אגר (באנגלית: Denise Leese Eger; נולדה ב-14 במרץ 1960) היא רבה רפורמית אמריקנית, כיהנה כיושבת-ראש איגוד הרבנים המתקדמים (CCAR) בארצות הברית בין 2015 ל-2017.

==ביוגרפיה==
אגר נולדה בפיטסבורג, פנסילבניה וגדלה בממפיס, טנסי. אביה בנימין היה בעל עסק לממכר תכשיטים, ואמה אסתר הייתה מנהלת חשבונות. משפחתה הייתה חברה בקהילת טמפל ישראל המקומית, בה התחנכה. היא הייתה פעילה במסגרת זו מגיל 12. כילדה למדה אופרה, וסיימה תואר בזמרה באוניברסיטת ממפיס. בשנתה האחרונה שם החליטה לעבור לקריירה רבנית. ב-1980 עברה לאוניברסיטת דרום קליפורניה, לתוכנית ללימודי יהדות, אותה סיימה ב-1982, וב-1985 השלימה תואר שני בתחום בקמפוס ניו יורק של ההיברו יוניון קולג'. ב-1988 הוסמכה שם לרבנות. היא הייתה אחת המעטות מבין הבוגרים שהיו להט"בים; ב-1977 אמנם קראה הנהגת התנועה לגלות סובלנות כלפי הומוסקסואלים ולסביות, אך הם היו רחוקים מלהיות מקובלים בקרב הרפורמים. היא הגיעה ל"בית חיים חדשים" בלוס אנג'לס, בית-כנסת שהוקם ב-1972 על ידי הציבור הלהט"בי היהודי המקומי. אגר כיהנה במקום בעת משבר האיידס, כשרבים מהחברים מתו מהמחלה. ב-1990 יצאה מהארון בריאיון לעיתון מקומי, והייתה לרבה הלסבית המוצהרת הראשונה בזרם; באותה שנה העביר ההיברו יוניון קולג' החלטה לאפשר סמיכת להט"בים מוצהרים.

ב-1992 התפצלה הקהילה בת ארבע-מאות החברים עקב סכסוך על הארכת החוזה שלה, והיא וכמה עשרות מתומכיה פרשו והקימו את המניין המאולתר "קול עמי" בווסט הוליווד. בית-כנסת קבוע נחנך כעבור עשור, כשהקהילה מונה יותר משלוש מאות משקי בית. ב-2003 מונתה לסגן-הנשיא מטעם הרפורמים במועצת הרבנים של דרום קליפורניה, אחד מגופי הרבנות הגדולים בארצות הברית. ב-11 במרץ 2009 התמנתה לנשיאות. במהלך שנות פעילותה נודעה כפעילה למען הכרה בנישואין חד-מיניים, ונאבקה בהצעה 8 שקראה לאסור אותם. כמו כן השתתפה בחיבור הנוסח התנועתי לעריכת טקסים כאלה. ב-2011 קיבלה את פרס הקמפיין לזכויות אדם לשוויון קהילתי. ב-16 במרץ 2015 נבחרה לכהן כיו"ר ועידת הרבנים המרכזית של הזרם.

אגר הייתה נשואה בעבר לעורכת הדין קארן סייטמן, ויש להן בן משותף. ביולי 2016 נשאה את הרבה אלינור שטיינמן. ב-2017 עזבה את תפקידה ב-CCAR לטובת הרב דוד שטרן. היא עודנה מכהנת ב"קול עמי".

==קישורים חיצוניים==

* הנריק מ. ברודר, [http://www.spiegel.de/reise/fernweh/los-angeles-tagebuch-am-schabbat-faehrt-frau-rabbi-zum-baseball-a-302039.html Los-Angeles-Tagebuch: Am Schabbat fährt Frau Rabbi zum Baseball], דר שפיגל, 1 ביוני 2004.
* רבקה ספנס, [http://forward.com/news/104856/leading-combatant-in-gay-marriage-fight-to-head-so/ Leading Combatant in Gay Marriage Fight To Head Southern California Rabbis], דה פורוורד, 15 באפריל 2009.
* דיוק הלפאנד, [http://articles.latimes.com/2009/may/12/local/me-rabbi12 Activist heads Board of Rabbis of Southern California], לוס אנג'לס טיימס, 12 במאי 2009.
* אסושיאייטד פרס, [http://www.nytimes.com/2015/03/16/us/lesbian-rabbi-is-to-become-president-of-reform-group.html?_r=0 Lesbian Rabbi Is to Become President of Reform Group], הניו יורק טיימס, 15 במרץ 2015.

קטגוריה:רבנים רפורמים אמריקאים
קטגוריה:להט"ביות אמריקאיות
קטגוריה:רבנים להט"בים
קטגוריה:רבניות רפורמיות
קטגוריה:פיטסבורג: אישים
קטגוריה:בוגרי אוניברסיטת ממפיס
קטגוריה:בוגרות אוניברסיטת דרום קליפורניה
קטגוריה:בוגרי אוניברסיטת דרום קליפורניה
קטגוריה:בוגרות היברו יוניון קולג'
קטגוריה:בוגרי היברו יוניון קולג'
קטגוריה:אמריקאיות שנולדו ב-1960
קטגוריה:אמריקאים שנולדו ב-1960